CELEX: 62013CN0104
Language: et
Date: 2013-03-04 00:00:00
Title: Kohtuasi C-104/13: Eelotsusetaotlus, mille on esitanud Augstākās tiesas Senāts (Läti) 4. märtsil 2013 — AS „Olainfarm” versus Latvijas Republikas Veselības ministrija, Zāļu valsts aģentūra

27.4.2013   
            
            
               ET
            
            
               Euroopa Liidu Teataja
            
            
               C 123/13
            
         Eelotsusetaotlus, mille on esitanud Augstākās tiesas Senāts (Läti) 4. märtsil 2013 — AS „Olainfarm”versus Latvijas Republikas Veselības ministrija, Zāļu valsts aģentūra
   (Kohtuasi C-104/13)
   2013/C 123/20
   Kohtumenetluse keel: läti
   
      Eelotsusetaotluse esitanud kohus
   
   Augstākās tiesas Senāts
   
      Põhikohtuasja pooled
   
   
      Kaebuse esitaja: AS „Olainfarm”
   
      Vastustaja: Latvijas Republikas Veselības ministrija, Zāļu valsts aģentūra
   
      Menetlusse astuja: AS „Grindeks”
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu direktiivi 2001/83/EÜ (1) inimtervishoius kasutatavaid ravimeid käsitlevate ühenduse eeskirjade kohta artiklit 10 või direktiivi muid sätteid tuleb tõlgendada nii, et originaalravimi tootjal on subjektiivne õigus vaidlustada pädeva asutuse otsus, millega registreeritakse teise ravimitootja geneeriline ravim, kasutades originaalravimina originaalravimi tootja registreeritud ravimit? Teisisõnu, kas kõnealusest direktiivist tuleneb originaalravimi tootja õigus pöörduda kohtusse selle kontrollimiseks, kas geneerilise ravimi tootja viitas õiguspäraselt ja põhjendatult originaalravimi tootja registreeritud ravimile, tuginedes direktiivi artikli 10 mainitud sätetele?
            
         
               2.
            
            
               Kui vastus esimesele küsimusele on jaatav, siis kas direktiivi artikleid 10 ja 10a tuleb tõlgendada nii, et ravimit, mis on registreeritud hästi tõestatud meditsiinilise kasutusega ravimina vastavalt kõnealuse direktiivi artiklile 10a, võib kasutada originaalravimina artikli 10 lõike 2 punkti a tähenduses?
            
         
      (1)  ELT L 311, lk 67.